
Ændring		1
Forslag til forordning
Betragtning 2
	

	Kommissionens forslag
	Ændring

	(2)	For at undgå forstyrrelser og fortsat forbedre handels- og investeringsforbindelserne med USA vedtog Unionen den 16. december 2020 Europa-Parlamentets og Rådets forordning (EU) 2020/2131 om afskaffelse af told på visse varer, navnlig visse typer hummer og languster, der finder anvendelse fra den 1. august 2020. Nævnte forordning udløb den 31. juli 2025.
	(2)	For at undgå forstyrrelser og fortsat forbedre handels- og investeringsforbindelserne med USA nåede Unionen og De Forenede Stater til enighed om den fælles erklæring om en toldaftale, der blev bebudet den 21. august 2020, i henhold til hvilken Unionen forpligtede sig til at afskaffe tolden på import af levende og frosne hummer- og langustervarer fra De Forenede Stater, og De Forenede Stater til gengæld forpligtede sig til at sænke sine toldsatser med 50 % for visse varer, der eksporteres af Unionen, til en gennemsnitlig årlig handelsværdi på 160 mio. USD, herunder visse færdigretter, visse krystalglasvarer, overfladeforbehandlinger, krudt, cigaretlightere og lighterdele. Med henblik på at gennemføre den pågældende fælles erklæring vedtog Unionen den 16. december 2020 Europa-Parlamentets og Rådets forordning (EU) 2020/2131 om afskaffelse af told, på et erga omnes-grundlag, på et begrænset antal varer1, herunder levende og frosne hummer- og langustervarer fra De Forenede Stater, for perioden fra den 1. august 2020 til den 31. juli 2025.

	_________________
	_________________

	1 Europa-Parlamentets og Rådets forordning (EU) 2020/2131 af 16. december 2020 om afskaffelse af told på visse varer (EUT L 430 af 18.12.2020, s. 1, ELI: http://data.europa.eu/eli/reg/2020/2131/oj).
	1 Europa-Parlamentets og Rådets forordning (EU) 2020/2131 af 16. december 2020 om afskaffelse af told på visse varer (EUT L 430 af 18.12.2020, s. 1, ELI: http://data.europa.eu/eli/reg/2020/2131/oj).



Ændring		2
Forslag til forordning
Betragtning 4
	

	Kommissionens forslag
	Ændring

	(4)	Den toldsats, der pålægges import af varer, som tariferes under de KN-koder, der er opført i bilaget, bør derfor være på 0 %, så længe USA rent faktisk gennemfører den fælles erklæring.
	(4)	For at undgå handelsforstyrrelser bør suspensionen af den toldsats, der pålægges import af varer, som tariferes under de KN-koder, der er opført i bilaget, derfor finde anvendelse med tilbagevirkende kraft fra den 1. august 2025 til den 31. december 2028.



Ændring		3
Forslag til forordning
Betragtning 4 a (ny)
	

	Kommissionens forslag
	Ændring

	
	(4a)	Medlemsstaternes toldmyndigheder bør sikre, at produkter, der er omfattet af en toldsats på 0 %, faktisk har oprindelse i De Forenede Stater og ikke reeksporteres eller transporteres gennem tredjelande for at undgå omgåelse af toldbestemmelserne.



Ændring		4
Forslag til forordning
Betragtning 5
	

	Kommissionens forslag
	Ændring

	(5)	For at sikre ensartede betingelser for gennemførelsen af denne forordning bør Kommissionen tillægges gennemførelsesbeføjelser med henblik på under særlige omstændigheder at suspendere undladelsen af at opkræve told. Disse beføjelser bør udøves i overensstemmelse med undersøgelsesproceduren i Europa-Parlamentets og Rådets forordning (EU) nr. 182/20119.
	(5)	For helt eller delvis at suspendere de toldpræferencer, der indrømmes ved denne forordning, bør beføjelsen til at vedtage delegerede retsakter delegeres til Kommissionen i overensstemmelse med artikel 290 i traktaten om Den Europæiske Unions funktionsmåde for så vidt angår ændring af bilaget til denne forordning for helt eller delvis at suspendere anvendelsen af artikel 1 i denne forordning. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning3. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelse af delegerede retsakter.

	_________________
	_________________

	3Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13, ELI: http://data.europa.eu/eli/reg/2011/182/oj).
	3 EUT L 123 af 12.5.2016, s. 1, ELI: http://data.europa.eu/eli/agree_interinstit/2016/512/oj.



Ændring		5
Forslag til forordning
Betragtning 5 a (ny)
	

	Kommissionens forslag
	Ændring

	
	(5a)	Senest den 30. juni 2028 bør Kommissionen offentliggøre en omfattende evalueringsrapport om denne forordnings indvirkning på EU-producenter, den bilaterale handelsbalance for varer mellem Unionen og De Forenede Stater, herunder en analyse af, i hvilke sektorer EU-markedets afhængighed af varer med oprindelse i De Forenede Stater er steget eller mindsket, og af indvirkningen på Unionens budget og medlemsstaternes finanser. Rapporten bør om nødvendigt ledsages af et lovgivningsmæssigt forslag om forlængelse af anvendelsen af denne forordning.



Ændring		6
Forslag til forordning
Betragtning 6 a (ny)
	

	Kommissionens forslag
	Ændring

	
	(6a)	Virkningerne af denne forordning for Unionens budget er blevet vurderet+ i henhold til artikel 310, stk. 4, i traktaten om Den Europæiske Unions funktionsmåde. Der bør afsættes tilstrækkelige økonomiske og menneskelige ressourcer til gennemførelsen heraf, samtidig med at der tages højde for virkningen af finansieringen for andre EU-programmer eller -politikker, og foreneligheden med den flerårige finansielle ramme, ordningen for Unionens egne indtægter og den relevante interinstitutionelle aftale og de budgetprincipper, der er fastsat i Europa-Parlamentets og Rådets forordning (EU, Euratom) 2024/2509, sikres[1].

	
	____________________

	
	+ p.m.: Budgetmæssig vurdering fra Europa-Parlamentets Budgetudvalg af 11. december 2025 om forslag til Europa-Parlamentets og Rådets forordning om undladelse af at opkræve told for importen af visse varer (COM(2025)0472).

	
	[1] Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget (EUT L, 2024/2509, 26.9.2024, ELI: http://data.europa.eu/eli/reg/2024/2509/oj).



Ændring		7
Forslag til forordning
Artikel 2 – stk. 1 – afsnit 1 – indledning
	

	Kommissionens forslag
	Ændring

	Kommissionen kan vedtage en gennemførelsesretsakt om hel eller delvis suspension af anvendelsen af artikel 1 under følgende omstændigheder:
	Kommissionen tillægges beføjelse til i overensstemmelse med artikel 3a at vedtage delegerede retsakter om ændring af bilaget til denne forordning med henblik på hel eller delvis suspension af anvendelsen af artikel 1 under følgende omstændigheder:



Ændring		8
Forslag til forordning
Artikel 2 – stk. 1 – afsnit 1 – litra a a (nyt)
	

	Kommissionens forslag
	Ændring

	
	aa)	Hvis De Forenede Stater pålægger yderligere told på varer, der importeres fra Unionen, der overstiger toldloftet på 15 %, eller ændrer produktklassifikationen med det resultat, at toldniveauet hæves.



Ændring		9
Forslag til forordning
Artikel 2 – stk. 1 – afsnit 1 – litra b
	

	Kommissionens forslag
	Ændring

	b)	Hvis der er tilstrækkelige tegn på, at USA i fremtiden vil handle på den måde, der er omhandlet i litra a).
	b)	Hvis der er tilstrækkelige tegn på, at USA i fremtiden vil handle på den måde, der er omhandlet i litra a) eller litra aa).



Ændring		10
Forslag til forordning
Artikel 2 – stk. 1 – afsnit 1 – litra c
	

	Kommissionens forslag
	Ændring

	c)	Hvis de objektive omstændigheder har ændret sig i forhold til omstændighederne på tidspunktet for udstedelsen af den fælles erklæring.
	c)	Hvis de objektive omstændigheder har ændret sig i forhold til omstændighederne på tidspunktet for udstedelsen af den fælles erklæring, navnlig vedrørende alvorlige krænkelser af menneskerettighederne, de grundlæggende principper for demokrati og retsstatsprincippet samt trusler mod Unionens eller dens medlemsstaters væsentlige sikkerhedsinteresser, herunder deres territoriale integritet og deres økonomiske dimension, og mod deres udenrigs- og forsvarspolitik.



Ændring		11
Forslag til forordning
Artikel 2 – stk. 1 – afsnit 2
	

	Kommissionens forslag
	Ændring

	Denne gennemførelsesretsakt vedtages efter undersøgelsesproceduren, jf. artikel 3, stk. 2.
	Hvis Kommissionen delvis suspenderer anvendelsen af artikel 1, ændrer den bilaget ved at begrænse anvendelsesområdet for de omfattede varer.



Ændring		12
Forslag til forordning
Artikel 2 – stk. 2
	

	Kommissionens forslag
	Ændring

	2.	Den gennemførelsesretsakt, der er omhandlet i stk. 1, finder anvendelse, så længe de i stk. 1 omhandlede omstændigheder varer ved.
	2.	De delegerede retsakter, der er omhandlet i stk. 1, finder anvendelse, så længe de i stk. 1 omhandlede omstændigheder varer ved og under alle omstændigheder senest indtil den 31. december 2028. Hvis Kommissionen finder, at begrundelsen for en suspension ikke længere er til stede, tillægges den beføjelser til at vedtage delegerede retsakter i overensstemmelse med artikel 3a med henblik på at ændre bilaget til denne forordning for at genindføre anvendelsen af artikel 1 eller, i de tilfælde, der er omhandlet i nærværende artikels stk. 1, andet afsnit, for at ændre bilaget i overensstemmelse hermed.



Ændring		13
Forslag til forordning
Artikel 3
	

	Kommissionens forslag
	Ændring

	Artikel 3
	udgår

	Udvalgsprocedure
	

	1.	Kommissionen bistås af Udvalget for Handelsbarrierer, der er nedsat ved artikel 7 i Europa-Parlamentets og Rådets forordning (EU) 2015/184310.
	

	2.	Når der henvises til dette stykke, finder artikel 5 i forordning (EU) nr. 182/2011 anvendelse.
	

	_________________
	

	10 Europa-Parlamentets og Rådets forordning (EU) 2015/1843 af 6. oktober 2015 om fastsættelse af EU-procedurer på området for den fælles handelspolitik med henblik på at sikre udøvelsen af Unionens rettigheder i henhold til internationale handelsregler, navnlig regler fastlagt i Verdenshandelsorganisationens regi (EUT L 272 af 16.10.2015, s. 1, ELI: http://data.europa.eu/eli/reg/2015/1843/oj).
	



Ændring		14
Forslag til forordning
Artikel 3 a (ny)
	

	Kommissionens forslag
	Ændring

	
	Artikel 3a

	
	Udøvelse af de delegerede beføjelser

	
	1.	Beføjelsen til at vedtage delegerede retsakter tillægges Kommissionen på de i denne artikel fastlagte betingelser.

	
	2.	Beføjelsen til at vedtage delegerede retsakter, jf. artikel 2, tillægges Kommissionen fra ... [datoen for denne forordnings ikrafttræden] indtil den 31. december 2028.

	
	3.	Den i artikel 2 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.

	
	4.	Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning.

	
	5.	Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom.

	
	6.	En delegeret retsakt vedtaget i henhold til artikel 2 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.



Ændring		15
Forslag til forordning
Artikel 4 a (ny)
	

	Kommissionens forslag
	Ændring

	
	Artikel 4a

	
	Evaluering og rapportering

	
	1.	Kommissionen offentliggør [senest seks måneder efter denne forordnings ikrafttræden] en foreløbig evalueringsrapport om forordningens indvirkning.

	
	2.	Senest den 30. juni 2028 offentliggør Kommissionen en omfattende evalueringsrapport om virkningen af denne forordning. Rapporten skal også vurdere udviklingen i handels- og investeringsforbindelserne for varer, der er omfattet af denne forordnings anvendelsesområde, mellem Unionen og De Forenede Stater siden den 1. august 2025.

	
	3.	Den i stk. 2 omhandlede rapport ledsages, hvis det er relevant, af et lovgivningsmæssigt forslag om forlængelse af anvendelsen af denne forordning.

	
	4.	Kommissionen holder regelmæssigt og rettidigt Europa-Parlamentet og Rådet underrettet om den relevante udvikling i anvendelsen af denne forordning.



Ændring		16
Forslag til forordning
Artikel 5 – stk. 2
	

	Kommissionens forslag
	Ændring

	Den finder anvendelse fra den 1. august 2025.
	Den finder anvendelse fra den 1. august 2025 til den 31. december 2028.

